title: "D\u00fcner"
text: "En d\u00fcn as en huug \u00fctj sun, diar faan a winj tuupst\u00f6wen wurden as.\n\nF\u00f6\u00f6rkemen \n\nAm dat en d\u00fcn waaks koon, br\u00fckt hat sun an knaaphaid faan plaanten. Diaram kem jo f\u00f6\u00f6raal uun dr\u00fcg regiuunen f\u00f6\u00f6r, man uk diar, huar a plaanten ei so gau waaks k\u00f6n \u00fcs diar nei sun tu komt.\n\nD\u00fcner bi a Nuurd- an Uastsia \n\n En primeerd\u00fcn st\u00e4\u00e4nt tesken weederskaant an d\u00fcnemkaant an as so gud \u00fcs goorei bewoksen.\n\n En d\u00fcn, wat knaap m\u00e4 halem bewoksen an ei stabiil as, het witjd\u00fcn.\n\n En stabiil d\u00fcn, wat starker bewoksen as, het gr\u00e4d\u00fcn.\n\n Wan diar muar plaanten tu kem an am di sun knaap noch s\u00e4 koon, sait am diar br\u00fcnd\u00fcn tu.\n\nBanend\u00fcner \n Kem \u00fctj a istidj, stun uun't banlun an san bewoksen.\n Kem uk f\u00f6\u00f6r, huar't m\u00e4 a b\u00fc\u00fcrerei \u00fc\u00fcb skraalen gr\u00fcnj uun Nuurdsjiisklun auerdrewen wurden as. (Luke uk bi: Hias.)\n\nSlacher faan d\u00fcner \n\n Sakeld\u00fcn of uk Barchan: Komt f\u00f6\u00f6r uun dr\u00fcg kliima, sjocht \u00fctj \u00fcs en sakel an sticht uun luv flaak uun an f\u00e4\u00e4lt uun lee stark uf. Jo sakelaanjer waanre gauer \u00fcs di maden.\n\n Paroobeld\u00fcn: Komt f\u00f6\u00f6r uun hualewdr\u00fcg kliima, sjocht uk \u00fctj \u00fcs en sakel, man jo sakelaanjer waanre ei so gau \u00fcs a maden, auer jo al en betj bewoksen san.\n\n Sw\u00e4\u00e4rsd\u00fcn: Komt f\u00f6\u00f6r, huar f\u00f6l sun uunleewert woort an a winj f\u00f6\u00f6raal \u00e4\u00e4n wai weit, as lung an sm\u00e4\u00e4l an w\u00e4\u00e4kst sw\u00e4\u00e4rs tu a winj.\n\n Loongsd\u00fcn: Komt f\u00f6\u00f6r, huar ei so f\u00f6l sun uunleewert woort an a winj konstant as, as uk lung an sm\u00e4\u00e4l an koon 100 m huuch wurd.\n\n Draad\u00fcn: Komt uun a Sahara f\u00f6\u00f6r, as grat an stabiil. Draas san banend\u00fcner.\n\n Kr\u00fcsd\u00fcn of uk St\u00e4\u00e4rd\u00fcn: Komt f\u00f6\u00f6r, huar f\u00f6l sun uunleewert woort an a winj auer't juar wakselt.\n\nFerwisang efter b\u00fctjen \n\nGeomorfologii"